ΓΡΑΠΤΗ ΕΡΩΤΗΣΗ E-1320/00

υποβολή: Bart Staes (Verts/ALE) προς την Επιτροπή

(27 Απριλίου 2000)

Θέμα: Το Ευρωπαϊκό Πρόγραμμα διανομής γάλακτος στα σχολεία

Η Επιτροπή προτίθεται να τροποποιήσει δραστικά το πρόγραμμα διανομής γάλακτος στα σχολεία. Μέχρι τούδε, η διανομή γάλακτος στα σχολεία επιδοτείτο πλήρως από την Ευρωπαϊκή Ένωση, ενώ στο μέλλον προβλέπεται να μειωθεί η εν λόγω χρηματοδότηση κατά το ήμισυ. Τοπόλοιπο ήμισυ θα πρέπει ως εκ τούτου να χρηματοδοτηθεί από τα κράτη μέλη, τα οποία όμως μπορούν να μεταβιβάσουν το κόστος στους γαλακτοπαραγωγούς και/ή στη βιομηχανία παραγωγής γαλακτοκομικών προϊόντων. Η δραστική αυτή πρόταση προσκρούει σε μεγάλες αντιδράσεις, μεταξύ άλλων λόγω του αρνητικού αντίκτυπου στην κατανάλωση γάλακτος.

1. Σε ποια επιχειρήματα βασίζει η Επιτροπή την πρότασή της να μειωθεί κατά το ήμισυ η επιδότηση του προγράμματος διανομής γάλακτος στα σχολεία;

2. Έχει πραγματοποιήσει η Επιτροπή εμπεριστατωμένη μελέτη σχετικά με τις συνέπειες της πρότασεώς της για την κατανάλωση γάλακτος στα σχολεία;

α) Εάν όχι, για ποιο λόγο; Είναι διατεθειμένο το Συμβούλιο να προβεί τώρα στη διεξαγωγή παρόμοιας μελέτης, έχονταςπόψη τον κατά πάσα πιθανότητα αρνητικό αντίκτυπο στην κατανάλωση γάλακτος;

β) Εάν ναι, ποιες είναι οι αναμενόμενες συνέπειες και ποια συμπεράσματα συνάγει το Συμβούλιο από τα αποτελέσματα της εν λόγω έρευνας;

3. Δεν κρίνει η Επιτροπή ότι θα ήταν σκοπιμότερο να διατηρηθεί η πλήρης επιδότηση του προγράμματος διανομής γάλακτος στα σχολεία, έχονταςπόψη τις ευνοϊκές συνέπειες του γάλακτος για τηνγεία;

α) Εάν όχι, για ποιο λόγο εμμένει η Επιτροπή στην πρότασή της για μείωση της χρηματοδότησης κατά το ήμισυ, παρά τις ευνοϊκές συνέπειες του γάλακτος για τηνγεία;

β) Εάν ναι, πρόκειται να διατηρηθεί η πλήρης χρηματοδότηση του προγράμματος διανομής γάλακτος στα σχολεία εκ μέρους της Ευρωπαϊκής Ένωσης;

Απάντηση του κ. Fischler εξ ονόματος της Επιτροπής

(7 Ιουνίου 2000)

1. Η Επιτροπή θέλει κατάρχάς να διευκρινίσει ότι η πρόταση κανονισμού του Συμβουλίου της 10ης Δεκεμβρίου 1999 για την τροποποίηση του κανονισμού (ΕΚ) αριθ. 1255/1999 περί κοινής οργανώσεως αγοράς στον τομέα του γάλακτος και των γαλακτοκομικών προϊόντων(1) προϋποθέτει ότι η μείωση της κοινοτικής συνεισφοράς θα αντισταθμιστεί και με το παραπάνω απόποχρεωτική κρατική συνεισφορά έτσι ώστε το ποσό της συνολικής ενίσχυσης να προσαυξηθεί κατά 95 έως 100 % της ενδεικτικής τιμής του γάλακτος. Όσον αφορά τα λεπτομερή επιχειρήματα που δικαιολογούν την πρότασή της, η Επιτροπή παραπέμπει στην αιτιολογική έκθεση που συνοδεύει την πρότασή της.

2. Η προαναφερθείσα πρόταση βασίζεται κυρίως σε μελέτη αξιολόγησης που πραγματοποιήθηκε από εξωτερικούς συμβούλους και στην οποία μπορεί κανείς να ανατρέξει στη θέση της Επιτροπής στο internet. Τα συμπεράσματα της εν λόγω μελέτης αναφέρουν ότι η χορήγηση της ενίσχυσης και του ποσού της επιδότησης είχαν περιορισμένο αποτέλεσμα στη διαθεσιμότητα των γαλακτοκομικών προϊόντων στα σχολεία και στο επίπεδο κατανάλωσής τους γενικώς.

3. Η Επιτροπή ασφαλώς αναγνωρίζει ότι η διανομή γάλακτος στα σχολεία μπορεί να συμβάλει στην επίτευξη τόσο κοινωνικών στόχων όσο και στόχων που αφορούν τη διατροφή. Γιάυτό ακριβώς το λόγο, θεωρεί ότι η ενίσχυση δεν θα πρέπει να επιβαρύνει αποκλειστικά το Ευρωπαϊκό Γεωργικό Ταμείο Προσανατολισμού και Εγγυήσεων (ΕΓΤΠΕ) αλλά και τα κράτη μέλη. Εξάλλου, η πρόταση της Επιτροπής επιβεβαιώνει τη χρηματοδοτικήπέρβαση της Κοινότητας στο πρόγραμμα σχολικού γάλακτος.

(1) ΕΕ C 89 της 28.3.2000.